ನಚಿಕೇತ

ನಾಚಿಕೇತ ಪಂಡ್‌ದ್ ಹಿಂದೂ ಸಾಹಿತ್ಯಡ್ ಒಂಜಿ ಪಾತ್ರೊ.  ಕೆಲವು ಸಂಪ್ರದಾಯೊಲೆಡ್ ವಾಜಶ್ರವ ಅತ್ತ್ಂಡ ಉದ್ದಲಕಿ ಪನ್ಪಿನ ರುಸಿನ ಮಗೆ. ಒರಿ ಪಿರಾಕ್‌ದ ಭಾರತೊದ ನಿರೂಪಣೆಲೆಡ್ ಬಾಲೆ ನಾಯಕೆ.

ಕೆಲವೊಂಜಿ ರೂಪಕ ಕತೆಟ್ ಕಥಾ ಉಪನಿಷತ್‌ಡ್ ಪನಿಯರ ಈ ಪುದರ್‌ಗ್ ದುಂಬುದ ಕೆಲವು ಉಲ್ಲೇಕೊಲು ಉಂಡು. ತನ್ನ ಸಂತೊ ತಿಳುವಳಿಕೆಡ್ ಆತ್ಮಜ್ಮಾನೊನು,  ಬ್ರಾಹ್ಮಣ್ಯೊದ ಸತ್ಯ ಸಂಗತಿನ್, ಅಂಚನೆ ಯಮಡ್ದ್ ಸಾವು ಪನ್ಪುನೆನ್ ದೇವೆರ್ ಕಲ್ಪಾವೆರ್ಂದ್ ತೆರಿಯೊಂಡೆ.

 ನಚಿಕೇತ ಪದ ಸ್ರಿಸ್ಟಿ 
ಸಂಸ್ಕೃತೊದ ನಾಚಿಕೇತ ಪನ್ಪುನ ಪುದರ್ ಮೂಜಿ ಅಕ್ಷರೊದ ಉಚ್ಚಾರೊಲೆಡ್ದ್ ಕೂಡ್ದುಂಡು.  
+ಸಂಸ್ಕೃತೊಐಎಎಸ್‌ಟಿಸಮ್ಮಂದಿಅರ್ತೊनನಾಣನಿರಾಕರಣೆचिಸಿಚೈತನ್ಯೊಪ್ರಜ್ಞೆकेतಕೇತಸ್ಕೇತುದೂಮಕೇತು

ಸಾಹಿತ್ಯೊ
ಋಗ್ವೇದೊ
ಋಗ್ವೇದೊ 10.135 ಪಾತೆರೊ ೧೦.೧೩೫ ಯಮ ಬುಕ್ಕೊ ಒರಿ ಬಾಲೆದ ನಚಿಕೇತಗ್ ಉಲ್ಲೇಕೊ.

 ತೈತ್ತಿರಿಯ ಬ್ರಾಹ್ಮಣ 
ತೈತ್ತಿರಿಯ ಬ್ರಾಹ್ಮಣ3.1.8.ಡ್ ನಚಿಕೇತ ಬಗ್ಗೆ ವಿವರೊ ಉಂಡು.Radhakrishnan, S. (1994). The Principal Upanishads. New Delhi: HarperCollins Publishers India.  p. 593.

 ಇತಿಯಾಸೊ 
ನಚಿಕೇತ ಪನ್ಪುನಾಯೆ ಅರುಣಿ ಪನ್ಪುನ ಉದ್ಧಾಲಕ ಮುನಿನ ಮಗೆ. ದ್ರೊಡಪ ಮನಸ್ಸ್‌ದ ಹಟವಾದಿ ಆನ್. ಆಯನ ಅಮ್ಮೆ ಯಜ್ಞೊಡು ಮುದಿಗೋವುಲೆನ್ ದಕ್ಷಿಣೆಯಾದ್ ಬ್ರಾನೆರೆಗ್ ದಾನೊ ಕೊರೊಂದಿಪ್ಪುನವು ಆಯಗ್ ಸರಿ ತೋಜುಜಿ.  ಅಮ್ಮಗ್ ಬುದ್ಧಿ ಪನಯೆ, ಪನಂದೆ ಇಪ್ಪಯೆ. ಎಂಚಾಂಡಲಾ ಅಮ್ಮನ ಬೇಲೆಗ್ ತಡೆವೊಡ್ಡೊಡು. ಎಂಚ? ಅಯಿಕ್ ಒಂಜಿ ಉಪಾಯೊ ನಾಡಿಯೆ. ಅಮ್ಮೆರೆ ಕೈತಡೆ ಅಪಗಪಗ ಪೋದ್ ಅಮ್ಮಾ ಎನನ್ ಏರೆಗ್ ಕೊರ್ಪಂದ್ ಕೇನ್ಯರೆ ಸುರು ಮಲ್ತೆ.  ಕೋಪೊಡು ಅರುಣಿ ನಿನನ್ ಸಾವುದ ಬಾಯಿಗ್ ಕೊರ್ಪೆಂದ್ ಪಂಡೆ. ಕೂಡ್ಲೆ ನಚಿಕೇತೆ ಅಮ್ಮೆರೆ ಬಾಸೆನು ನಡಪಾಯೆರೆ ಕುಸಿಟ್ ಲಕ್ಕ್‌ಯೆ. ಯಮನಾಡೆಗ್ ಪೋಯೆ. ಯಮೆ ಇಜಿಂಡ್. ಆಯೆ ಬರ್ಪುನೇಟ ಕಾತ್‍ದ್ ಕುಲ್ಲ್‌ಯೆ.  ತನ್ನೊ ಅಸಾಧಾರನೊ ಪ್ರತಿಭೆಡ್ದ್ ಆಯೆನ ಪ್ರಶ್ನೆಲೆಗ್ ಮಾತಾ ಉತ್ತರೊ ಕೊರ್‍ದ್ ಆಯನ್ ಮೆಚ್ಚಿಯೆ. ಆಯನ ಬುದ್ಧಿವಂತಿಕೆಗ್ ಮೆಚ್ಚ್‌ನ ಯಮೆ, ಪರೀಕ್ಷೆ ಮಲ್ಪೆರೆ ಸುರು ಮಲ್ತೆ. ಆಂಡ ದ್ರುಡೊ ಮನಸ್ಸ್‌ದ ನಚಿಕೇತೆ ಬಗ್ಗ್‌ಜೆ. ಯಮೆ ಆಯನ್ ಸಮ್ಮನೊ ಮಲ್ತೆ.  ಯಮಡ್ದ್ ದಿಮಜ ಜ್ಞಾನಸಂಪತ್ತ್‌ನ್ ಗಳಸ್‌ದ್ ಇಂಬ್ಯೆ ಸಂತೃಪ್ತೆ ಆಬುಕ್ಕೊ ಅಮ್ಮೆರೆನ್ ಸೇರೊಂಡೆ. ನಚಿಕೇತನ ಉಪಾಖ್ಯಾನೊ ಕಠೋಪನಿಷತ್ತ‍್‌ಡ್ ಪ್ರಸಿದ್ದೊ ಆದುಂಡು.

 ಮಹಾಭಾರತೊ 
ಮಹಾಭಾರತಡ್, ರಾಜೆ ಯುಧಿಷ್ಠಿರನ ಸಬೆ (ರಾಜಸಬೆ)ಡ್ ಇಪ್ಪುನ ರುಸಿಲೆಡ್ ಒರಿಯೆ ಆದ್ ಈ ಪುದರ್ ತೋಜುಂಡು ಸಭಾ ಪರ್ವ, ಸೆಕ್ಷನ್ IV,Mahabharata, Book 2,  Sabha Parva Mahabharata, Book 2, Section IV, sacred-texts.com. p. 7.)

 ಉಲ್ಲೇಕೊ 

ವರ್ಗೊ:ಪುರಾಣ